เรียน ผู้ว่าราชการกรุงเทพมหานคร และผู้อำนวยการเขตทวีวัฒนา
 ด้วยบ้านเลขที่ 27/33 หมู่ 6 หมู่บ้านสายลม ซอยทวีวัฒนา-กาญจนาภิเษก 6/3 ถนนทวีวัฒนา-กาญจนาภิเษก แขวงทวีวัฒนา เขตทวีวัฒนา กรุงเทพมหานคร ซึ่งได้ขออนุญาตปลูกสร้างเป็นบ้านพักอาศัย ได้ทำการดัดแปลง ต่อเติมอาคารบ้านพักอาศัย ลักษณะเพื่อใช้เป็นโกดังเก็บสินค้าและใช้เป็นที่พักสินค้าเพื่อการขนส่งถ่ายเทสินค้า เป็นการดัดแปลง ต่อเติมที่ผิดกฎหมาย ไม่เป็นไปตามพระราชบัญญัติควบคุมอาคาร รุกล้ำที่ส่วนกลางของหมู่บ้าน และก่อสร้างดัดแปลงอาคารชิดแนวเขตแนวที่ดินเพื่อนบ้านข้างเคียงทั้งฝั่งซ้าย ฝั่งขวา และได้รับผลกระทบ กำแพงบ้านที่ใช้ร่วมกันทรุดแตกหัก ทั้งนี้ ผู้ได้รับผลกระทบได้แจ้งให้เจ้าของบ้านทราบและหยุดการดำเนินการ แต่เจ้าของบ้านยังคงดัดแปลง ต่อเติม จนใกล้แล้วเสร็จ ข้าพเจ้าเป็นผู้ที่ได้รับผลกระทบ และเป็นตัวแทนชุมชนบ้านสายลม ขอความกรุณาท่านผู้ว่าราชการกรุงเทพมหานคร และผู้อำนวยการเขตทวีวัฒนา ได้โปรดช่วยเหลือแก้ไขความเดือนร้อน ดังนี้
1. สั่งให้ระงับ หยุด การต่อเติม ดัดแปลงที่ไม่เป็นไปตาม พ.ร.บ. ควบคุมอาคาร ทั้งในส่วนที่รุกล้ำที่ส่วนกลางหมู่บ้าน และที่ต่อเติมชิดแนวเขตที่ดิน โดยเร็วก่อนจะดำเนินการแล้วเสร็จ
2. สั่งรื้อถอนสิ่งปลูกสร้างที่ได้ดำเนินการดัดแปลง ต่อเติมไปแล้ว และให้เจ้าของบ้านดังกล่าว ปฏิบัติตาม พ.ร.บ. ควบคุมอาคาร 
3. ให้ซ่อมแซมสิ่งที่ชำรุดเสียหาย ให้กลับอยู่ในสภาพเดิม

ขอแสดงความนับถือ
#TraffyWebsite